<classify> WAKATI serikali ikiimarisha matibabu ya ugonjwa wa fi go kwa kuweka vifaa vya kisasa na ubadilishaji wa fi go kufanyika nchini, bado kuna ongezeko kubwa la Watanzania wanaosumbuka wakihitaji kubadil- isha fi go. Daktari bingwa wa magonjwa ya figo katika Hospitali ya Benjamin Mkapa jijini Dodoma, Dk Kessy Shija alisema hayo akizungumza na waandishi wa habari kutoka mikoa mbalimbali waliotembelea hospitali hiyo iliyoko katika Chuo Kikuu cha Dodoma Udoma, ikiwa sehemu ya mafunzo ya uandishi wa habari za afya yanayoendelea hapa.Dk Shija alisema taarifa kutoka maeneo mbalimbali nchini zinaonesha kuwa wagonjwa ambao figo zao zimefikia hatua ya kubadilishwa, wameongezeka na kuna idadi kubwa ya wagonjwa wanaohudhuria matibabu ya kuchuja damu wakisubiri kupandikiza figo nyingine. Kwa sasa Hospitali ya Benjamin Mkapa inahudumia wagonjwa 11 wakipatiwa matibabu ya kuchuja damu ambao figo zao hazifanyi kazi wakisubiri kufanyiwa matibabu ya kupandikiza figo. Hadi sasa hospitali imeshawafanyia matibabu ya kubadilisha figo wagonjwa wanne tangu huduma hiyo ilipoanza mwezi Machi mwaka huu, alisema.Hata hivyo, alisema hospitali hiyo haijapokea wagonjwa wa kutosha kulingana na huduma zilizopo ambapo pamoja na kuwepo kwa vifaa vya kisasa, lakini pia ina gharama za chini ukilinganisha na huduma kama hiyo inayotolewa maeneo mengine ndani na nje nchi. Naye Ofisa Habari wa Hospitali ya Benjamin Mkapa, Karimu Meshack alisema tatizo la magonjwa yasiyoambukiza kama moyo na figo yanaongezeka kwa kasi duniani kote na kubanisha kuwa kuanzia Julai 2 013 hadi Juni 2 016 , magonjwa ya moyo na figo ndiyo yalikuwa yakiongoza kwa idadi kubwa ya wagonjwa kutibiwa nje ya nchi na kuigharimu serikali kiasi cha Sh bilioni 3 6 .6 .Meshack alisema kati ya wagonjwa 590 waliosafirishwa na serikali, 43 0 walienda kutibiwa moyo na 16 0 walienda kupandikizwa figo, hivyo kuanzishwa huduma hizi hospitalini hapo kutaokoa fedha nyingi na kuipunguzia serikali mzigo mkubwa wa gharama na badala yake kutumia fedha hizo kuimarisha miundombinu ya hospitali nchini.Mgonjwa aliyezungumza na waandishi wa habari, Faraji Shaban anayeishi Arusha ambaye anahudhuria huduma ya kuchuja damu akisubiri kubadilisha figo, alisema pamoja na uwepo wa huduma hiyo, bado gharama za kuchuja damu ni kubwa kwa mgonjwa ambaye figo zake hazifanyi kazi na zinahitaji kubadilishwa. Shabani alisema kwa mgonjwa ambaye figo hazifanyi kazi, anapaswa kufanyiwa matibabu ya kuchuja damu mara tatu kwa wiki wakati akisubiri kubadilisha figo, na kila anapohudhuria hospitali kubadilisha damu analipa fedha taslimu Sh 300,000, hivyo kwa wiki Sh 900,000. G harama kubadilisha figo ni Sh milioni 2 0 hadi 3 0.  <topic>: kitaifa 